Les versions catalana i castellana d'aquest document van ser publicades en el DOGC núm. 6652, de 27.6.2014.
Actuauments, autant era comunitat juridica coma era politica arreconeishen era iniciativa legislativa populara coma un mecanisme de participacion ciutadana ena activitat legislativa, en tot compréner per açò era capacitat que determinadi ordenaments juridics dan a un amàs de ciutadans entà que poguen activar e sollicitar era discussion, damb era possibilitat que se'n derive era aprovacion d'ua lei.
Era iniciativa legislativa populara ei ua valor ahijuda ath sistèma de democràcia parlamentària, donques que la complète e la hè mès rica, pr'amor que permet que determinades demanes sociaus que, pes arrasons que sigue, non demoren arrecuelhudes ena agenda politica poguen arribar en Parlament, poguen èster-i discutides e, en darrèra instància, aprovades.
Des de hè ans, es estudis sus democràcia e crisi de representacion tendien a sosestimar era democràcia dirècta.
Quan era iniciativa legislativa populara ei acceptada a tramit per organ legislatiu, se daurís un tèrme entà presentar-i esmendes ara totalitat.
Aguestes esmendes ara totalitat signifiquen eth posicionament tecnicopolitic per çò que hè ara oportunitat o non de tramitar era iniciativa.
Donques, quan se produsís era comunicacion dera verificacion e eth recompde des signatures, e era Mesa deth Parlament accèpte a tramit era iniciativa e la publique en Butlletí Oficial del Parlament de Catalunya, era titolaritat dera iniciativa passe a èster dera cramba.
Entà evitar qu'açò pogue empedir era tramitacion dera iniciativa, se prepause er includiment d'un mecanisme automatic entà diferir era entrada en vigor dera lei ar exercici pressupostari següent.
Fin finau, cau destacar eth hèt que sigue eth Parlament qui dicte, en tèrme de sies mesi a compdar dera publicacion d'aguesta lei, es instruccions apertientes entà garantir era aplicacion dera signatura electronica ena presentacion des iniciatives populares.
Damb eth compliment d'aguesta condicion, se facilite notablaments er exercici d'aguest dret de participacion ciutadana.
Se modifique er article 14 dera Lei 1/2006, deth 16 de hereuèr, dera iniciativa legislativa populara, que demore redigit dera manèra següenta:
Un viatge agut eth debat de totalitat, se s'apròve de tramitar era iniciativa legislativa, era comission promotora pòt participar ena tramitacion deuant era comission parlamentària corresponenta per miei des accions següentes:
»d) Participar, per miei deth sòn representant, enes reünions dera ponéncia entà aconselhar-la quan aguesta l'ac requerisque.
Un viatge estimada era proposicion de lei en comission, eth debat en Plen comence damb era intervencion des promotors dera iniciativa.
Es servicis deth Parlament an de facilitar ara comission promotora era informacion e era documentacion qu'agen relacion dirècta damb era iniciativa legislativa o damb era sua tramitacion.
Eth representant dera comission promotora a de presentar essollicituds d'informacion e conselh deuant era Secretaria Generau deth Parlament.
Se modifique era disposicion addicionau prumèra dera Lei 1/2006, que demore redigida dera manèra següenta:
»Eth Parlament, entà facilitar era signatura electronica ena presentacion dera iniciativa legislativa populara, a de dictar es instruccions apertientes entà garantir era eficacitat e era seguretat d'aguest mejan telematic en tèrme de sies mesi a compdar dera publicacion d'aguesta lei.»
Se higen dues disposicions addicionaus, era tresau e era quatau, ara Lei 1/2006, damb eth tèxte següent:
S'era proposicion de lei pòt implicar un aument de crèdits o ua diminucion d'ingrèssi en çò que hè ath pressupòst en vigor en moment dera sua tramitacion parlamentària, era lei que resulte dera iniciativa legislativa populara non pòt entrar en vigor, ena part que compòrte era dita afectacion pressupostària, enquiar exercici pressupostari següent o, s'ac cau, enquia un aute de posterior, s'atau ac determine era madeisha proposicion de lei.
Era naua disposicion finau prumèra a eth tèxte següent:
Tanben a d'adoptar es mesures de besonh entà difóner eth contengut des iniciatives legislatives populares e entà promòir era participacion ciutadana pendent era sua tramitacion parlamentària.»
Tèrme entara substanciacion des iniciatives legislatives populares que son en tramit en moment dera entrada en vigor d'aguesta lei
Es iniciatives legislatives populares que siguen en disposicion d'èster objècte d'un debat de totalitat en Plen deth Parlament en moment dera entrada en vigor d'aguesta lei s'an de substanciar en tèrme de sies mesi a compdar de londeman dera sua entrada en vigor.